Աշնանային դպրոցի կազմակերպիչներն այս տարի մեծապես կենտրոնացել էին ՄԻԵԴ-ի նախադեպային իրավունքին. «Նախ խոսվեց տեսական հատվածի մասին, այնուհետև ըստ հոդվածների առանձին քննարկումներ եղան՝ կոնկրետ նորմի վերլուծություն, ազգային և ՄԻԵԴ-ի որոշումներն այդ ամենի վերաբերյալ: Այնուհետև եղան խմբային աշխատանքներ, այսինքն՝ մասնակիցները առավել ամրապնդեցին իրենց ստացած գիտելիքները՝ գործնականում կիրառելու միջոցով»,- ասաց ՀԵԻԱ վարչության անդամ, փաստաբան Սյուզաննա Սողոմոնյանը: